6 คนดังที่เสียชีวิตในปี 2024

จากปีที่ผ่านมา 2024 นับว่าเป็นอีกปีที่เกิดเหตุการณ์ต่าง ๆ ขึ้นมากมาย และนับเป็นความเสียใจแก่คนที่รัก และแฟน ๆ ที่ต้องสูญเสียบุคคลที่มีชื่อเสียงไป วันนี้เราจะพาเพื่อน ๆ มาย้อนรำลึกถึงบุคคลดังจากทั่วโลกที่เคยสร้างสรรค์ผลงานทางด้านต่าง ๆ ไว้เป็นที่ประจักษ์แก่สายตาประชาชน แต่ต้องจบชีวิตลงในปีที่ผ่านมา จะมีใครบ้าง? ไปดูกันเลย

1. สันติ ลุนเผ่

มาเริ่มกันที่ศิลปินของชาวไทย และนับเป็นความเสียใจอันถึงที่สุดที่เราต้องสูญเสียตำนานผู้มากความสามารถด้านการดนตรี ซึ่งเป็นถึงศิลปินแห่งชาติ สาขาศิลปะการแสดง (ดนตรีสากล-ขับร้อง) ในปี 2015 เอกลักษณ์ในน้ำเสียงที่โดดเด่น และทรงพลังไม่เหมือนใครได้ปรากฏอยู่ในผลงานเพลงหลายด้าน เช่น “หนักแผ่นดิน”, “ความฝันอันสูงสุด” และ “เกิดเป็นไทยตายเพื่อไทย”

เสียชีวิตลงอย่างสงบในวัย 88 ปี ในวันที่ 10 ธันวาคม 2024

2. เมฆ-วินัย ไกรบุตร

เป็นที่เสียใจอย่างมากที่ในวงการบันเทิงของไทยต้องสูญเสียพระเอกดังมากฝีมือไปอีกคน และนับเป็นพระเอกหนังร้อยล้านคนแรกของไทยจากภาพยนตร์ในตำนานเรื่อง นางนาก ที่ประกบคู่กับทราย-เจริญปุระ จากนั้นเขาก็มีผลงานด้านอื่น ๆ ต่อเนื่องมาไม่ขาดสาย ไม่ว่าจะเป็นการถ่ายแบบ ถ่ายโฆษณารวมทั้งละคร

อย่างที่ทราบกันดีว่าเมฆ-วินัยทุกข์ทรมานมานานหลายปีจากโรคตุ่มน้ำพอง และต้องมีค่าใช้จ่ายในการรักษาจำนวนมาก ถึงแม้ว่าจะพยายามลองรักษาด้วยวิธีต่าง ๆ แล้วแต่ก็ไม่เป็นผล จนสุดท้ายพระเอกสุดหล่อในตำนานของเราคนนี้ก็จากไปในวัย 55 ปีในช่วงกลางดึกของวันที่ 20 มีนาคม 2024