7 ประเทศที่มีสาวงามชนะการประกวดนางงามจักรวาลมากที่สุดในโลก

นับว่ากระแสการประกวดนางงามในประเทศไทยนั้น เป็นที่นิยมมาตั้งแต่สมัยโบราณแล้ว เนื่องจากประเทศไทยนั้นได้ขึ้นชื่อว่าเป็นประเทศที่มีสาวงามมากมาย ดังนั้นเราก็จะมีสิทธิ์ลุ้นในการแข่งขันทุกๆครั้งไป และต้องยอมรับว่าเวทีการประกวดนางงามจักรวาล หรือที่เราเรียกกันว่ามิสยูนิเวิร์ส เป็นเวทีการประกวดที่ยิ่งใหญ่ที่สุด เพราะเป็นเวทีที่เก่าแก่ และมีชื่อเสียงมากที่สุด และตัวแทนจากสาวงามของประเทศไทยก็เคยได้ชนะการประกวดนี้ถึง 2 ครั้ง และในบทความวันนี้จะมานำเสนอ 7 ประเทศที่มีสาวงามชนะการประกวดเวทีนางงามจักรวาลมากที่สุดในโลกค่ะ

ประเทศสหรัฐอเมริกา

ด้วยการที่เป็นประเทศที่เป็นเจ้าภาพการจัดการประกวดบ่อยครั้ง และเป็นเจ้าของลิขสิทธิ์การประกวดมิสยูนิเวิร์ส แต่นั่นไม่ได้หมายความว่าสาวงามจากประเทศนี้จะได้อภิสิทธิ์เสมอไป แต่หากว่าพวกเขานั้นคุ้นเคยกับการประกวด และบวกกับความมั่นใจที่มีในตัวของสาวอเมริกัน ทำให้สาวงามจากประเทศนี้ไม่ค่อยมีอาการตื่นเวที แม้ว่าในปีหลังๆนี้ สาวงามจากประเทศสหรัฐอเมริกาจะไม่ค่อยชนะการประกวดให้เราได้เห็นสักเท่าไหร่ แต่ในสถิติโดยรวมแล้ว มีสาวงามทั้งหมด 8 ท่าน จากประเทศสหรัฐอเมริกา ชนะการประกวด และถือว่าเป็นประเทศที่มีสาวงามชนะการประกวดเวทีมิสยูนิเวิร์สมากที่สุดในประวัติศาสตร์

ประเทศเวเนซูเอลา

หากกล่าวถึงสาวงาม เป็นไปไม่ได้ที่จะไม่นึกถึงสาวงามจากประเทศเวเนซูเอลา เพราะถือได้ว่าเป็นประเทศมหาอำนาจแห่งวงการนางงาม นอกจากที่สาวจากประเทศนี้จะมีใบหน้าที่สวยคมเป็นเอกลักษณ์แล้ว ในประเทศนี้มีโรงเรียนที่ฝึกสาวน้อยตั้งแต่ 4 ขวบ เพื่อที่จะเข้าประกวดนางงามในอนาคต และได้ส่งตัวแทนสาวงามเข้าประกวดในเวทีใหญ่ๆ และก็ชนะรางวัลมากมายมาโดยตลอด โดยโรงเรียนสอนเตรียมนางงามเหล่านี้ ได้ฝึกสาวๆในทุกๆด้าน ไม่ว่าจะเป็นบุคลิก การเดิน จริตต่างๆ ให้เป็นนางงามที่สมบูรณ์แบบมากที่สุด และมีสาวงามทั้งหมด 7 ท่าน ที่ชนะการประกวดมิสยูนิเวิร์ส และได้ตำแหน่งรองฯ ต่างๆอีกนับไม่ถ้วน

ประเทศเปอร์โตริโก

หนึ่งในประเทศที่ยังคงเป็นอาณานิคมของประเทศสหรัฐอเมริกา ประเทศนี้ก็ได้ขึ้นชื่อเรื่องสาวงามไม่เบาเลยทีเดียว เนื่องจากในประวัติศาสตร์ของเปอร์โต ริโกนั้น ได้ถูกครอบครองโดยหลายประเทศ แต่ประเทศที่ครอบครองเปอร์โต ริโกนานที่สุดคือประเทศสเปน ดังนั้นจึงมีความผสมผสานกันอย่างลงตัว ผู้หญิงประเทศนี้จึงมีผมสีดำขลับ ผิวสีน้ำผึ้ง และตาที่คมสวย และมีตัวแทนสาวงามจากประเทศเปอร์โตริโกที่ชนะการประกวดมิสยูนิเวิร์สถึง 5 ครั้งด้วยกัน